Klidmoster.dk: Torskesalat med kapers og rødløg...
Her kommer en klassiker fra barndommen: farmors torskesalat. Da jeg var barn fik vi torsk nytårsaften (før fonduen, flødekartoflerne og det røde kød tog over) - og farmor lavede salaten af resterne til frokost dagen efter. Stykker af saftig torsk, rødløg og kapers i en aromatisk dressing, tilsmagt med karry. En pryd for ethvert frokostbord!
Jeg havde masser af dejlig torsk tilbage fra den hele jeg lavede i ovnen. Den oprindelige plan var at fryse det i små portioner til mine fastedage, men jeg frygter at det bliver kedeligt af det. Så nu blev det så til denne salat - og resten bliver til torsk som hjemme i Indien i morgen.
En passende mængde torsk blev plukket i fine stykker. Andre rester af kold fisk kan også sagtens bruges i bedste Stop Spild Af Mad stil. Åh, disse minder: farmor proklamerede altid jeg har selv pillet torsken og der er INGEN ben i......og finder nogen et, får de 5 kr. Jeg husker den dag hvor jeg kunne inkassere hele 25 kr efter frokosten. Ikke tosset når man kun fik 10 kr om ugen i lommepenge. Hæ.
Og så til resten. Farmor lavede salaten på ren mayonnaise, men jeg tror hun tilgiver mig for at lette den med lidt skyr.
Så jeg tog ⅔ mayonnaise og ⅓ skyr. Det blev rørt sammen med en smule dijonsennep, et drys karry, salt, peber og et godt squeeze citron.
Sjovt nok er det ikke langt fra den dip jeg plejer at lave til bla Bugles og chips. Den er der bare næsten ingen mayo i.
Og så er der min små grønne basser: kapers. Jeg knuselsker de små sure knopper - ja, det er nærmest et afhængighedsforhold. Er du ikke til den slags, kan de erstattes med lidt syltede agurker eller cornichoner i tern. Jeg vrider dem lige let i et stykke køkkenrulle inden brug. Så fortynder syltelagen ikke dressingen. Fisken tilsættes kapers og lidt finthakket rødløg. Og så vendes dressingen forsigtigt i.
Og så er salaten lige til at servere på rugbrød. Vi fik den gerne på ristet rugbrød - men i dag serverede jeg den på groft knækbrød.
Et par løgringe og et ekstra drys kapers fuldendte billedet. Og sådan 3 stykker blev så min aftensmad i dag.
I dag har jeg været oppe hos Signe og hente 5 kg økologiske drueagurker som hun har skaffet. Dem skal jeg ud og vaske, prikke og lægge i saltlage nu. På vejen op for at hente dem var jeg et smut forbi Illums Bolighus for at købe en bestemt tallerken til at fotografere på. Og der forelskede jeg mig dybt og inderligt i denne lilla sag.
Den passer perfekt ind i min samling. Faktisk kan man sige at den udfylder et hul. Den store har jeg købt i Salling og den lille er en gave fra Piskeriset. Aww, er de ikke pragtfulde sammen?
Nå, de agurker vasker jo ikke sig selv...
Jo, Pernille - de er vilde med fisk. Jeg blev meget nært overvåget af Trixie....
Mette Damgaard10. august 2013 kl. 23.46De dejskrabere er bare de bedste! Hvor stor er den største af dem? Bliver pludselig i tvivl om jeg har et hul i MIN samling :) Tak for inspirerende "stop spild af mad" læsning, og inspiration til ny "kur".. Har før kørt med kalorietælling hver dag, og det suger jo livskraften ud af én, så inspireret af dig vil jeg nu prøve 5:2 og se hvordan det går. Især når det nu er godkendt af River Cottage guden himself :)SvarSletSvarMalou Klidmoster12. august 2013 kl. 07.56Jaha, det er så absolut nogle af de bedste pår markedet. Den største er lidt større end en af de helt almindelige - giver det mening? :-)*Bukker* Tusind tak, det er dejligt at kunne inspirere til begge dele. Oh yes, evindelig kalorietælling er lige til at få pip af. Ha ha, når Hugh er på - SÅ er det godkendt :-DSletSvarTante Sød..og den sure øko-citron...10. august 2013 kl. 23.58Haps for en lækker torskesalat.... looking good!SvarSletSvarMalou Klidmoster12. august 2013 kl. 07.56Tusind tak :-)SletSvarA + K = ♥11. august 2013 kl. 12.06Hvor ser torskesalaten dog god ud - jeg er også en haj efter kapers <3 - AnneSvarSletSvarMalou Klidmoster12. august 2013 kl. 07.59Tusind tak :-)Ih, dejligt at høre <3 Der er ikke mange der vil vedkende sig det.SletSvarPiskeriset11. august 2013 kl. 13.40Jeg mystificeres stadig af den dejskraber-passion, men du er en knag til at finde godt køkkenudstyr - flere af de piskeris, jeg har fået fra dig, er blandt mine absolutte favorit-piskeris ♥SvarSletSvarMalou Klidmoster12. august 2013 kl. 08.01Jamen, det er jo et af de mest anvendelige redskaber i køkkenet? Jeg bruger dem både når jeg bager, steger og rører ting sammen. Hver sin funktion ;-)Aww, det er jeg glad for at høre. Jeg syntes tingene visker til mig om de er anvendelige eller ej. Jeg har også et favorit-piskeris - og det er da vist dig ♥SletPiskeriset12. august 2013 kl. 19.35Ååååårhh! ♥SletSvarPernille Højgaard11. august 2013 kl. 19.30Lyder lækkert med den torskesalat. Men hvor er dine katte?? Eller kan de ikke li' fisk?? Jeg savner dem fra dine indlæg. Ellers god vind med dig og selv og din kur. Jeg glæder mig til at høre mere om resultatet.SvarSletSvarMalou Klidmoster12. august 2013 kl. 08.03Tusind tak :-)Tak for påmindelsen, jeg glemmer jo helt at få kattene med. Det har jeg gjort noget ved nu ;-)Ih, mange tak - det går SÅ godt. Jeg kan mærke helt ind i kernen at det er den rigtige måde at tabe mig på. Der skal nok komme mere om det hen af vejen! SletSvarJeanette Kjær Christiansen15. august 2013 kl. 17.44Kære MalouOg englene sang - for din torskesalat. Helt i top.Valgte kombi af cornichons og capers - kan anbefales.Tak for din inspiration og åbent kig på køkkenbordet.Du er den bedste!Mange mange hilsner fra en taknemmelig fanJeanetteSvarSletTilføj kommentarIndlæs flere...